ΓΡΑΠΤΗ ΕΡΩΤΗΣΗ E-1895/96 υποβολή: Isidoro Sαnchez Garcνa (ARE) προς την Επιτροπή (11 Iουλίου 1996)

Θέμα: Προσαρμογή των ειδικών καθεστώτων εφοδιασμού που προβλέπονται για τις ιδιαίτερα απομακρυσμένες περιφέρειες από τα προγράμματα POSEI

Η δήλωση της Ευρωπαϊκής Επιτροπής ότι η προσεχής διάσκεψη κορυφής της Φλωρεντίας δεν θα ασχοληθεί με το θέμα του μονίμου καθεστώτος των ιδιαίτερα απομακρυσμένων περιφερειών, σημαίνει ότι τα εθνικά μέτρα για τις εν λόγω περιφέρειες θα εξακολουθήσουν να εφαρμόζονται μέσω των προγραμμάτων POSEI.

Δεδομένου ότι η εφαρμογή της συμφωνίας της ΓΣΔΕ κατέστησε αναποτελεσματικά σχεδόν στο σύνολό τους, τα ειδικά καθεστώτα εφοδιασμού που προβλέπονται στο πλαίσιο των προγραμμάτων POSEI, δοθέντος ό,τι μειώνονται σημαντικά τα ποσοστά επιστροφών για ορισμένα προϊόντα (ιδίως προϊόντα που προορίζονται για τις ζωοτροφές, την ανθρώπινη διατροφή και τις βιομηχανίες αγροτικών προϊόντων και τροφίμων) καθίσταται αναγκαία η πλήρης προσαρμογή των εν λόγω καθεστώτων με επείγοντα μέτρα, η λήψη των οποίων δεν μπορεί να καθυστερήσει, περιμένοντας να ολοκληρωθεί η μακρά διαδικασία τροποποίησης της Συνθήκης της Ένωσης. Διαφορετικά, υπάρχει κίνδυνος να προκληθούν σοβαρές στρεβλώσεις της οικονομίας των ιδιαίτερα απομακρυσμένων περιφερειών, λόγω αύξησης του κόστους παραγωγής αγροτικών προϊόντων και τροφίμων και ανατίμησης των καταναλωτικών προϊόντων.

Για τους ανωτέρω λόγους, σκέπτεται η Επιτροπή να προβεί στη λήψη επειγόντων μέτρων, στο πλαίσιο των κανονισμών με τους οποίους ορίζονται τα διάφορα ειδικά καθεστώτα εφοδιασμού, ώστε να καταστεί δυνατός ο εφοδιασμός, με λογικές τιμές, των προϊόντων εκείνων που προορίζονται για την κτηνοτροφία, την ανθρώπινη κατανάλωση και τις βιομηχανίες αγροτικών προϊόντων και τροφίμων των ιδιαίτερα απομακρυσμένων περιφερειών;

Απάντηση του κ. Fischler εξ ονόματος της Επιτροπής (5 Σεπτεμβρίου 1996)

Οι κανονισμοί (ΕΟΚ) αριθ. 3763/91 ((ΕΕ αριθ. L 356 της 24.12.1991. )), 1600/92 ((ΕΕ αριθ. L 173 της 27.06.1992. )) και 1601/92 (2) του Συμβουλίου (που είναι αντίστοιχα οι βασικοί κανονισμοί των προγραμμάτων Poseidom, Poseima και Poseican) θεσπίζουν ειδικό καθεστώς εφοδιασμού στο πλαίσιο του οποίου και σε συνάρτηση με τις ανάγκες της τοπικής κατανάλωσης (απευθείας ή από τον τομέα της μεταποίησης), τα προϊόντα καταγωγής τρίτων χωρών μπορούν να εισάγονται στις άκρως απομακρυσμένες περιοχές χωρίς τελωνειακούς δασμούς, ή, στην περίπτωση των κοινοτικών προϊόντων, υπό ισοδύναμους όρους με το πλεονέκτημα που προκύπτει από την απαλλαγή των δασμών στην εισαγωγή για τα προϊόντα καταγωγής παγκόσμιας αγοράς. Για το σκοπό αυτό χορηγείται ενίσχυση.

Η Επιτροπή είναι ιδιαίτερα ευαίσθητη στις συνέπειες όπως περιγράφονται από το Αξιότιμο Μέλος του Ευρωπαϊκού Κοινοβουλίου στη σημερινή λειτουργία του καθεστώτος.

Επίσης η Επιτροπή δημιούργησε μια ad hoc ομάδα μελέτης για να βρεί εγκαίρως τις λύσεις που θα βοηθήσουν να διαρθρωθεί το σημερινό καθεστώς και θα αποτρέψουν στο μέλλον την αναπαραγωγή επιζήμιων καταστάσεων για τις οικονομίες των περιοχών.

Εξάλλου η Επιτροπή θέσπισε πρόσφατα στον τομέα των σιτηρών τους κανονισμούς (ΕΚ) αριθ. 1203/96 ((ΕΕ αριθ. L 161 της 29.06.1996. )), 1204/96 (3) και 1205/96 (3) που προσαρμόζουν τις ενισχύσεις.